***A végrehajtási eljárás IV.***

***Különleges végrehajtási eljárások***

***Jogorvoslatok a végrehajtási eljárásban***

***A végrehajtási perek***

*Olvasólecke Dr. Pákozdi Zita egyetemi adjunktus Szegedi Tudományegyetem Állam- és Jogtudományi Kar*

*Olvasási idő: 40 perc. Civilisztikai Tudományok Intézete*

**I. Útmutató**

Az olvasólecke a végrehajtás témakörében az utolsó tananyagot öleli fel. A leckéből vázlatos képet kap a végrehajtás azon esetköreiről, amikor azoknak tárgya nem pénzkövetelés, valamint a végrehajtási eljárásban igénybe vehető jogorvoslatokkal ismerkedhet meg. Végül részletes betekintést nyerhet a végrehajtási perekbe. Ez utóbbi tananyagrész ugyan nem a nemperes eljárások körébe tartozik, hiszen peres eljárásokról van szó, de mivel szorosan kapcsolódnak a végrehajtáshoz (mint megelőző eljáráshoz), az egyetemi tematika szerint a végrehajtási pereket a végrehajtási eljárás témakör végén tárgyaljuk.

A lecke végén ellenőrző kérdéseket talál, amelyek megválaszolásával a megszerzett tudását ellenőrizheti.

**II. Tananyag**

1. **Különleges végrehajtási eljárások**

**A végrehajtási eljárás akkor különleges, ha tárgya nem pénzkövetelés**.

Ebbe a körbe tartozik a:

1. *Meghatározott cselekmény végrehajtása*
* ingóság kiadása
* gyermek átadása
* lakásügyben hozott határozat végrehajtása
* önkényesen elfoglalt lakás kiürítése
* szellemi tulajdonjogok megsértése miatt indított perben hozott határozat végrehajtása
* elektronikus adat végleges hozzáférhetetlenné tételének végrehajtása
* hitelbiztosítéki nyilvántartásba való bejegyzést, módosítást, törlést elrendelő bírósági határozat végrehajtása

Ezekben az esetekben lehet szerepe a rendőrség, illetve a gyámhivatal közreműködésének.

1. A b*iztosítási intézkedések végrehajtása*

Bármely követelésnek nem a kielégítésére, hanem csak a biztosítására irányuló végrehajtás

Ebben az esetben végrehajtható okiratot még nem állítottak ki, azonban a jogosult valószínűsítette, hogy a követelés későbbi kielégítése veszélyben van. Két fajtája: pénzkövetelés biztosítása, ingó zárlatának elrendelése.

1. *A külföldi határozat végrehajtása*

A bíróság végrehajtási tanúsítvánnyal látja el a külföldi határozatot, ha az törvényben meghatározott feltételeknek megfelel.

1. **A végrehajtási eljárásban igénybe vehető jogorvoslatok**
2. **A végrehajtás elrendelése során igénybe vehető jogorvoslatok**

**Végrehajtási lap visszavonása, végrehajtási záradék törlése**

A végrehajtást elrendelő bíróság akkor vonja vissza a végrehajtási lapot, illetve akkor törli a végrehajtási záradékot, ha azt a *jogszabály megsértésével állították ki vagy látták el az okiratot záradékkal*. A jogorvoslat előterjesztésére határidő nem érvényesül, az a végrehajtási eljárás folyamán is, *bármikor előterjeszthető*, de a bíróság a végrehajtó jelentése alapján vagy *hivatalból is* intézkedhet a visszavonás, illetve a törlés iránt.

**Fellebbezés**

Amennyiben *a végrehajtást a bíróság végzéssel rendelte el* – pl. átutalási végzés, közvetlen letiltás –, akkor az elrendeléshez kapcsolódóan értelemszerűen a fellebbezés vehető igénybe az általános szabályok alapján.

**Felülvizsgálat**

Felülvizsgálat a külföldi határozat végrehajtásának elrendelése során terjeszthető elő a *másodfokon jogerőre emelkedett, külföldi határozat tanúsítvánnyal való ellátásáról, és végrehajtásának elrendeléséről szóló végzés ellen*.

**2. A végrehajtás foganatosítása során igénybe vehető jogorvoslatok**

**Végrehajtási kifogás**

A végrehajtó *törvénysértő intézkedése vagy mulasztása esetén* terjeszthető elő.

A kifogás az intézkedéstől számított *15 napon belül* nyújtható be (szubjektív határidő), az intézkedést követő *3 hónap eltelte után* a kifogás előterjesztésének nincs helye (objektív határidő).

A kifogást a végrehajtóhoz kell benyújtani, aki azt továbbítja a végrehajtást foganatosító bírósághoz, aki azt végzéssel bírálja el.

**Fellebbezés**

Ha a végrehajtás foganatosítása során a foganatosító bíróság valamely kérdésben – pl. felfüggesztés, szünetelés, megszüntetés, végrehajtási kifogás elbírálása – döntést, azaz végzést hozott.

**Egyéb jogorvoslatok**

Ha a végrehajtás foganatosítása során a jogsérelem a rendőrség, az ingatlanügyi hatóság vagy más szerv eljárásban történt, a jogsérelemmel szemben az adott szerv eljárásáról szóló jogszabályok (pl. Rendőrségi tv., Inytv, stb.) szerint vehető igénybe jogorvoslat.

1. **A végrehajtási perek**
2. **végrehajtás megszüntetése és korlátozása iránti per**

**Előzmény**

A végrehajtás a nemperes eljárás keretein belül (a Vht. alapján) nem szüntethető meg, illetve nem korlátozható. (Ehhez lásd még a végrehajtás megszüntetése és korlátozása témakörnél írtakat.)

**Eljáró bíróság**

Hatáskör: járásbíróság

Illetékesség: a végrehajtást elrendelő bíróság; ha a végrehajtást nem járásbíróság rendelte el, az adós lakóhelye szerinti járásbíróság rendelkezik illetékességgel.

**A per tárgya és a pertárgy értéke**

Végrehajtási lap kiállításával indult végrehajtás esetén

* a perben közölni kívánt tény akkor történt, amikor az nem volt közölhető a vh-t megelőző eljárásban, vagy
* a vh-tó okirat kiállítását megelőző egyezség megkötése után következett be.

Végrehajtási záradékkal ellátott okirattal indult végrehajtás esetén

* a végrehajtani kívánt követelés, illetve a végrehajtási jog elévült, vagy
* a követelés vagy annak egy része megszűnt, vagy
* a végrehajtást kérő a teljesítésre halasztást adott, és az időtartama nem járt le, vagy
* az adós a követeléssel szemben beszámítható követelést kíván érvényesíteni.

**Peres felek**

**Eljárási szabályok**

* Perindítás – a keresetlevélnek a Pp. 170. §-ában írtakon túl további speciális tartalmi elemei és mellékletei vannak
* Szünetelés időtartama legfeljebb egy hónap
* A bíróság soron kívül jár el; a végrehajtás kérelemre felfüggeszthető
* Az ellenkérelem előterjesztésére nyitva álló határidő tizenöt nap, amely további tizenöt nappal hosszabbítható meg
* Írásbeli perfelvétel elrendelésének nincs helye
* A tárgyalási időköz nyolc nap, a tárgyalás kitűzésére irányadó határidő egy hónap
* A bíróság a keresetlevelet megküldi a végrehajtónak azzal a felhívással, hogy nyilatkozzon a lefolytatott eljárási cselekményekről, a felmerült költségekről és a díjáról és értesíti a tárgyalási határnapról
* Ha a végrehajtó a felhívásra nyilatkozott, a bíróság a végrehajtási költségekről és díjról valamint ezek megtérítéséről az ítéletében dönt; az ítélet ellen a végrehajtó is fellebbezhet

**2. A végrehajtási igényper**

**Előzmény**

A végrehajtó a foglalás során olyan vagyontárgyat is lefoglalt, amelyre harmadik személy tulajdonjoga vagy más joga alapján igényt tart.

**Eljáró bíróság**

Hatáskör: járásbíróság.

Illetékesség: a foglalás helye, ingatlanra vezetett végrehajtás esetében az ingatlan fekvésének helye.

**A per tárgya és a pertárgy értéke**

A harmadik személy a tulajdonjogát, más jogát érvényesíti a perben, a kereseti kérelem (petitum) arra irányul, hogy a bíróság a vagyontárgyat oldja fel a foglalás hatálya alól. A pertárgy értékét tehát a lefoglalt vagyontárgy értéke határozza meg.

**Peres felek**

**Eljárási szabályok**

* Perindítás – a keresetlevélnek a Pp. 170. §-ában foglaltakon túlmenően további (speciális) tartalmi elemei: fel kell tüntetni, hogy a végrehajtó nevét, székhelyét, és a végrehajtási ügyszámot.
* Viszontkereset nem terjeszthető elő
* A bíróság soron kívül jár el a halasztó hatályú igényperben – az igényper akkor halasztó hatályú a végrehajtásra, ha a harmadik személy a pert az ingófoglalást követő 8 napon belül megindítja
* A végrehajtás a nem halasztó hatályú igényperben is felfüggeszthető kérelemre
* A bíróság döntése: ha a kereset alapos a vagyontárgyat feloldja a foglalás alól, ha időközben értékesítették már, akkor a vételárnak megfelelő összeg kiutalásáról rendelkezik
* A perköltséget minden esetben a felperes viseli; az alperes csak akkor kötelezhető perköltségfizetésre, ha a foglalásnál jelen volt és rosszhiszemű magatartást tanúsított
* A perújítás kizárt
* Külön szabályok vonatkoznak a házastársi vagyonközösségbe tartozó és a közös tulajdonban álló vagyontárgy vonatkozásában indított végrehajtási igényperre

**3. Foglalás tűrése iránti per**

**Előzmény**

Amennyiben a végrehajtás során a végrehajtó tudomására jut, hogy valószínűsíthetően az adós tulajdonában álló ingó vagyontárgy harmadik személy birtokában van, a harmadik személyt nyilatkozattételre hívja fel – elismeri-e vagy vitatja az ingó dolog tulajdonjogát. A harmadik személy nyolc napon belül köteles nyilatkozni, hogy nála van-e, ha igen, milyen jogcímen a felhívásban megjelölt ingó dolog, elismeri-e az adós tulajdonjogát, tart-e valaki igényt, ha igen, milyen jogcímen az ingó vagyontárgyra.

Ha a harmadik személy az adós tulajdonjogát elismerte, akkor a végrehajtó az ingóságot a helyszínen lefoglalja.

Amennyiben a harmadik személy – akinek birtokában van az adós tulajdonában álló vagyontárgy – a végrehajtó felhívására nem nyilatkozik, vagy a felhívásra vitató nyilatkozatot tesz, a végrehajtást kérő foglalás tűrése iránti pert indíthat a harmadik személy ellen.

**Peres felek**

**Eljárási szabályok**

* Viszontkeresetnek nincs helye
* A perköltséget pernyertesség esetén is az alperes viseli, ha a felhívásra nem nyilatkozott.

**4. A követelés behajtása iránti per**

**Előzmény**

Ha adat merül fel a végrehajtási eljárásban arra, hogy az adósnak követelése áll fenn harmadik személy felé, a végrehajtó a követelést lefoglalja, és egyúttal nyilatkozattételre hívja fel a harmadik személyt: elismeri-e a tartozását, a követelés mikor válik esedékessé, tart-e valaki igényt, ha igen, milyen jogcímen a követelésre.

Ha a harmadik személy az adós felé fennálló tartozását elismeri, a követelés összegét kizárólag a végrehajtó felé teljesítheti.

A pert akkor lehet megindítani, ha a harmadik személy – akivel szemben az adósnak követelése áll fenn – a végrehajtó felhívására nem nyilatkozik, vagy a felhívásra vitató nyilatkozatot tesz.

**Peres felek**

**Eljárási szabályok**

* Viszontkereset indításának nincs helye
* A perköltséget pernyertesség esetén is az alperes viseli, ha a felhívásra nem nyilatkozott, vagy a követelés tárgyát nem helyezte letétbe.
1. **A végrehajtási eljárásba bekapcsolódás engedélyezése iránti per**

**Előzmény**

A zálogjog privilegizált volta alapján a zálogjogosult minden más jogosult előtt kereshet kielégítést. Ez a végrehajtási eljárásban is érvényesül.

Amennyiben a végrehajtási eljárást nem a zálogjogosult indította, megilleti őt a zálogjog privilegizált jellege miatt a jog, hogy abba végrehajtható okirat kiállítása nélkül bekapcsolódjon. A végrehajtó tájékozódik, hogy az adós végrehajtás alá vont vagyontárgyát terheli-e zálogjogosult. Ha igen, akkor nyilatkozattételre hívja fel a zálogjogosultat: kíván-e bekapcsolódni a végrehajtási eljárásba. Amennyiben a zálogjogosult akként nyilatkozik, hogy be kíván kapcsolódni a végrehajtási eljárásba, a végrehajtó beterjeszti az iratokat a végrehajtást foganatosító bírósághoz, aki végzéssel dönt a kérdésben, döntése meghozataláig a végrehajtást felfüggeszti.

Amennyiben a felek (akár az adós, akár a végrehajtást kérő, akár mindketten) a zálogjogosult zálogjogát (jogalap vagy összegszerűség vonatkozásában) vitatják, a zálogjogosult a végrehajtási eljárásba történő bekapcsolódás engedélyezése iránti pert indíthat.

**Eljáró bíróság**

Hatáskörrel és illetékességgel a zálogjogosult kérelmét nemperes eljárásban elutasító járásbíróság rendelkezik.

**Peres felek**

**Eljárási szabályok**

* Viszontkeresetnek nincs helye
* Keresetlevélnek speciális elemei és mellékletei vannak
* Az ellenkérelem benyújtására tizenöt nap áll rendelkezésre
* Írásbeli perfelvételnek nincs helye
* Tárgyalási időköz nyolc nap
* A végrehajtás felfüggeszthető

**III. Ellenőrző kérdések**

1. Sorolja fel a meghatározott cselekményre vezethető végrehajtásokat!
2. Milyen jogorvoslattal élhet adósként a végrehajtás elrendelési szakaszban, ha a végrehajtás a bíróság közvetlen felhívásával indult meg?
3. Ismertesse a végrehajtási kifogás szabályait!
4. Mit tehet adósként, ha a végrehajtási eljárásban arra hivatkozik, hogy a követelés elévült, de a végrehajtást foganatosító bíróság a végrehajtási eljárást nem szüntette meg?
5. Mi a jogkövetkezménye annak, ha bírósági végrehajtóként nem nyilatkozik a bíróság felhívására a végrehajtás megszüntetési perben?
6. Melyik bíróság lesz az illetékes abban a végrehajtási igényperben, amelynek tárgya egy domaszéki ingatlan / egy építési munkákhoz használt állványzat, amely a per megindításakor az adós csongrádi lakóhelyén található, a foglalására az adós szegedi telephelyén került sor?
7. Mi a különbség a halasztó hatályú és a halasztó hatállyal nem bíró végrehajtási igényper között?
8. Mi az előzménye a követelés behajtása és a foglalás tűrése iránti pernek?
9. Ismertesse a követelés behajtása és a foglalás tűrése iránti perekben a speciális perköltségviselési szabály!
10. Ki és milyen alapon indíthat végrehajtási eljárásba bekapcsolódás engedélyezése iránti pert? Mik ennek a pernek a speciális szabályai?



Jelen tananyag a Szegedi Tudományegyetemen készült az Európai Unió támogatásával. Projekt azonosító: EFOP-3.4.3-16-2016-00014